El director del Barcelona Supercomputing Center - Centre Nacional de Supercomputació (BSC-CNS) i catedràtic de la Universitat Politècnica de Catalunya (UPC), ha estat reconegut amb el guardó internacional més important en computació d'alt rendiment: el premi de supercomputació Seymour Cray, atorgat per la IEEE Computer Society.
Mateo Valero és el primer europeu a obtenir aquest reconeixement.
El Tesaurus de termes de recerca ja és accessible des de l'apartat «Diccionaris en Línia» del web del TERMCAT, el centre de terminologia de la llengua catalana creat l'any 1985 per la Generalitat de Catalunya i l'Institut d'Estudis Catalans.
Aquesta és una obra terminològica que aplega més de 10.000 termes de diversos àmbits del coneixement vinculats a la recerca, des de les ciències de la vida i la salut, fins a l'enginyeria o les ciències socials.
En dues iniciatives conjuntes, el 15 de setembre passat es van reunir a Brussel·les científics d'alt nivell de tot Europa amb membres del Parlament Europeu (PE) i també amb membres dels parlaments estatals amb l'objectiu de millorar la cultura de la creació de polítiques científiques basades en l'evidència
El Global Innovation Index (GII 2015) presenta el vuitè informe en què es reconeix el paper clau de la innovació com a motor del desenvolupament i el creixement econòmic i es fa una anàlisi de les tendències en polítiques d'innovació mundials.
Una investigadora americana, juntament amb una organització sense ànim de lucre que opera a l'Àfrica, han dissenyat un llibre amb les pàgines impregnades amb nanopartícules de plata que permet filtrar aigua contaminada per sanejar-la i fer-la potable.
Aquest filtre proporciona una solució barata i sostenible per a comunitats que pateixen problemes sanitaris greus.
Una metaanàlisi mostra l'extraordinària regularitat matemàtica en l'estructura i la funció dels ecosistemes tant terrestres com aquàtics a tot el món entre qualsevol tipus de depredador i les seves preses.
Els investigadors han estudiat 2.260 comunitats de grans mamífers, invertebrats, plantes i plàncton, i han observat que l'augment d'aliment disponible (preses) no comporta un augment igual de depredadors, sinó que la relació entre el depredador i la presa segueix una proporció propera als tres quarts.
El més sorprenent és que independentment de l'hàbitat (prats, boscos, deserts, llacs o oceans), aquesta proporció es manté.
Un equip d'investigadors de l'Institut d'Investigacions Biomèdiques August Pi i Sunyer (IDIBAPS) i l'Hospital Clínic de Barcelona, en col·laboració amb l'empresa qGenomics, han desenvolupat un bioxip d'ADN (o array ) que permet analitzar el genoma d'un pacient i determinar anomalies genètiques en la leucèmia limfàtica crònica.
Aquest bioxip o matriu permet superar les limitacions quant a la detecció d'alteracions de les tècniques emprades fins ara, com la hibridació in situ fluorescent (FISH, per la sigla anglesa), i es pot emprar per a un diagnòstic més acurat de la malaltia.
Sparsity, una empresa derivada de la Universitat Politècnica de Catalunya (UPC), és l'empresa al capdavant de les pimes europees més innovadores en l'àmbit de les TIC, segons el primer informe Innovation Radar, publicat pel Centre Comú de Recerca (JRC).
Els països que pertanyen a l'Organització per a la Cooperació i el Desenvolupament Econòmics (OCDE) augmentarien els seus ingressos en un 15 % si no hi hagués les barreres de discriminació de sexe que impedeixen a les dones tenir la mateixa participació que els homes en el món laboral.
Aquesta xifra augmentaria fins a un 17,5 % en els països en vies de desenvolupament.
S'ha presentat un estudi pioner de genètica forense al qual s'han aplicat metodologies punteres i innovadores en seqüenciació de genoma.
Amb aquesta tècnica ha estat possible obtenir informació exhaustiva per determinar un perfil genètic molt complet.
Aquests resultats permetran que, un cop fet un perfil similar en parents vius, es puguin identificar restes amb una gran fiabilitat, fins i tot per a parentius de segon grau.
Fins ara, això no era possible a causa de l'estat de degradació del material genètic analitzat.
Un equip d'investigadors està estudiant l'exposoma per trobar les barreges complexes de les exposicions ambientals relacionades amb el genoma humà i el rol dels gens en les malalties, ja que els factors ambientals podrien tenir-hi un paper encara més important que la genètica.
L'estudi s'ha centrat en la vida primerenca, ja que tot el que succeeix durant l'embaràs o els primers anys de vida pot tenir un impacte de per vida i pot ser crític per al desenvolupament d'una malaltia.
Un estudi conclou que els primers homínids, concretament, els Australopithecus i Paranthropus, tenien una capacitat auditiva similar a la dels ximpanzés, però amb diferències que els apropen als humans actuals.
La investigació s'ha realitzat amb reconstruccions tridimensionals efectuades a partir de tomografies computeritzades dels fòssils.
Amb aquests models 3D s'ha pogut estimar quines eren les freqüències d'audició d'aquestes espècies i si es corresponen amb les que els humans utilitzem quan parlem.
En el darrer conte de la Laura i el Joan (el número 22 de la col·lecció), els dos protagonistes acompanyen els investigadors que treballen a l'Observatori Astronòmic del Montsec, al Pallars Jussà, a la recerca d'exoplanetes, és a dir, planetes de fora del nostre sistema solar.
En aquesta aplicació per a mòbil trobareu la informació necessària per gaudir del territori: rutes interpretades, tota la xarxa de senders, punts d'interès, serveis turístics, un mapa interactiu i ara també un joc interactiu per a tota la família.
Del 13 al 22 de novembre se celebrarà la 20a Setmana de la Ciència.
Els temes centrals d'aquesta edició són la llum i els sòls amb motiu de la celebració, enguany, de l'Any Internacional de la Llum i de les Tecnologies basades en la Llum i de l'Any Internacional dels Sòls.
Gaiaverse és un portal web multilingüe que té com a finalitat difondre les notícies relacionades amb la missió Gaia que es generen a cada país o institució involucrats en el projecte.
El portal està gestionat per investigadors de l'Institut de Ciències del Cosmos de la Universitat de Barcelona (ICCUB-IEEC).
El nou catàleg del jardí Ferran Soldevila, que conté l'inventari detallat de 218 espècies vegetals d'aquest espai emblemàtic integrat dins de la Xarxa de Jardins Botànics Universitaris del Grup de Coïmbra, vol apropar al públic la riquesa d'aquest patrimoni botànic ubicat al cor de l'edifici històric de la Universitat de Barcelona (UB).
El Club de Innovadores Públicos ( ) ha realitzat un estudi per conèixer quin és el perfil de l'innovador públic i per difondre aquesta figura tan poc coneguda.
L' innovador públic és una persona que aporta diàriament a la seva feina una actitud d'innovació, busca la millora dels seus equips, els seus departaments i les administracions i, en definitiva, la millora del servei a la ciutadania.
Com impacta la llum en les nostres vides?
Quin paper desenvolupen les noves tecnologies basades en la llum per configurar el futur?
The Wonders of Light, escrit per Marta García-Matos i Lluís Torner, ambdós de l'Institut de Ciències Fotòniques (ICFO), presenta en setze capítols diferents propietats i usos de la llum.
En el llibre es parla de fotons, dels llocs més freds de l'Univers, de pinces òptiques, d'il·luminació, privacitat, cirurgia làser, optogenètica, nous materials i connexions, entre d'altres temes.